 Bọsun Ọlaniyi, AbeokutaKi alaafia to peye le jẹ ti gbajumọoṣere tiata nni, Alaaji Babatunde Omidina, ẹni tawọn eeyan tun mọ si Baba Suwe,wọn ti sọ pe yoo dara ti awọn ọmọ Naijiria ba le dide iranlọwọ owo fun un,paapaa awọn gbajumọ nla-nla nidii oṣelu atawọn mi-in.Ninu awọn oṣere tiata ti wọnmaa n ṣapọnle awọn eeyan daadaa ninu iṣẹ tiata, o fẹ ẹ jẹ pe Baba Suwe nikan ni.Ọkunrin yii gan-an la fẹ ẹ le sọ pe oun lo sọ awọn oṣere tiata di ẹni to maa nki awọn eeyan ninu sinima bii igba ti Wasiu Ayinde ba n ṣapọnle eeyan lasiko to ba nkọrin fuji lọwọ ni.Fun ọpọlọpọ eeyan to ba tilanfaani lati wo sinima Baba Suwe, bi ọkunrin alawada yii ba ṣe n darukọoloṣelu kan, bẹẹ ni yoo maa darukọ awọn gbajumọ nla-nla paapaa awọn to n gbeniluu Oyinbo, ti yoo si maa ṣapejuwe iru eeyan ti wọn jẹ, ati bi awọn ṣe sunmọara to.Ọkan pataki ninu awọn eeyan tiBaba Suwe maa n polongo ẹ ju ninu sinima ni Gomina ipinlẹ Eko tẹlẹ, AṣiwajuBọla Tinubu, o fẹẹ ma si sinima ẹ kan bayii ti Babatunde Omidina ko ti ni polongoTinubu. Bi o ba ṣe n sọ nipa eeyan rere ti ọkunrin oloṣelu yii n ṣe, bẹẹ naa niyoo maa jẹ ki gbogbo eeyan mọ wi pe, ajọṣepọ nla wa laarin awọn, ati pe ẹni tioun ko le fi ṣere ni, ti tọhun naa ko le fọrọ oun ṣere.Bi Baba Suwe ṣe n ṣe yii, bẹẹgẹgẹ naa lo ṣe lasiko igba ti Babatunde Raji Faṣọla naa fi wa lori ipo.Ni bayii ti ọkunrin oṣerealawada nla yii wa ninu idaamu, ohun tawọn eeyan n sọ ni pe, yoo dara ti awọnoloṣelu yii ba le lo ipo wọn lati ran an lọwọ, paapaa nipa itọju ẹ, ti alaafiayoo fi to o lara, ti yoo si tun pada sidii iṣẹ sinima ẹ bii tẹlẹ.Wọn ni, ipo ti Baba Suwe wa lasikoyii ko daa rara, ati pe niṣe ni ọkunrin naa de ara ẹ mọle, ti ki i fẹ jade sitamọ, nitori itiju.Bi awọn eeyan kan ṣe n ke siawọn oloṣelu, paapaa Aṣiwaju Bọla Tinubu ati Babatunde Raji Fashọla, bẹẹ lawọnkan naa sọ pe, itiju nla lo maa jẹ fun ẹgbẹ awọn oṣere, ti wọn ko ba le dideiranlọwọ si ọkunrin alawada yii.Wọn ni ohun to yẹ ki o jẹ ẹgbẹnaa logun ni bi wọn yoo ṣe gba ẹmi ẹni to ba n ṣaisan ninu wọn la, dipo ṣiṣeaisun aṣalẹ oṣere, eyi ti wọn n pe ni Artist Candle night fun eyikeyi to baku lojiji ninu wọn.Ọkunrin kan ti a ba sọrọlagbegbe Ikorodu sọ pe, Nibi ti aye la ju de loni-in, ko yẹ ki igbe aye awọnoṣere maa ri bo ṣe n ri yii. Yatọ fun pe wọn n polongo iranlọwọ fun eyi to bani iṣoro ninu wọn, awọn funra wọn gan-an yẹ ki wọn ni eto pataki, bii eto adoju-tofo,ti yoo wa fun iranwọ ẹnikẹni ninu wọn to ba ku diẹ kaato fun.Bakan naa ni wọn gbọdọ fi ifẹmaa ba ara wọn lo, ko yẹ ko jẹ pe lasiko igba ti irawọ ọkan ninu wọn ba n tanni wọn a maa polongo ẹ. O tun ṣe patak ki ẹni ti irawọ ẹ ba n tan lọwọ naa ṣọraṣe, ko ranti wi pe igba maa n yi o, ki Ọlọrun ṣaanu Baba Suwe, ki alaafia topeye le to o lara.Tẹ o ba gbagbe, o ṣe diẹ tiawuyewuye aisan to n ṣe Baba Suwe yii ti wa nita, ṣugbọn ohun kan to maa n yaọpọ lẹnu ni pe, ni kete ti iroyin ba ti gbe e wi pe ọkunrin alawada yii n ṣaisan,loju-ẹsẹ loun naa a ti sare bọ sita ta a sọ pe ko si ohun kan bayii to n ṣeoun.Ṣa o, awọn ti wọn sunmọ ọn, tiwọn lanfaani lati ri i sọ pe, ninu inira lo wa, ati pe aisan n se e gidigidi,bẹẹ lo nilo iranlọwọ gbogbo ọmọ Naijiria ki ara ẹ le ya, ko le raaye jeeregbogbo wahala to ti ṣe laaarọ ọjọ ẹ nidii iṣẹ tiata.- Magasinni Alore 